एसिया प्रशान्त महिला, कानुन र विकास फोरम

एशिया प्यासिफिक महिला, कानून र विकास फोरम (APWLD) थाइल्यान्डमा आधारित एक गैर-नाफामुखी नारीवादी सञ्जा; हो। सन् १९८६ मा स्थापना गरिएको यस नेटवर्कमा एशिया–प्यासिफिक क्षेत्रका ३१ देश र क्षेत्रहरूबाट २०२३ सम्ममा २९५ संस्था तथा व्यक्तिगत सदस्यहरू छन्। APWLD ले स्थानीय संस्थाहरू, कार्यकर्ता र वकालतकर्ताहरूसँग सहयोग गरेर महिलाको नीति निर्माण र कानूनी वकालतमा सहभागिता सुनिश्चित गर्न सहयोग पुर्‍याउँछ। यस संस्थाको मुख्यालय थाइल्यान्ड को चियाङ माई मा छ र यसका सदस्यहरू एशिया–प्यासिफिक क्षेत्रभरि फैलिएका छन्।

 स्थापना 
APWLD को उत्पत्ति जुलाई १९८५ मा केन्या, नैरोबीमा सम्पन्न तेस्रो विश्व महिला सम्मेलन लाई मान्न सकिन्छ। यस सम्मेलनमा एशिया–प्यासिफिक क्षेत्रका महिला वकिल, सामाजिक विज्ञ र कार्यकर्ता बीच छलफलले महिलाले भोग्ने सामाजिक–कानूनी चुनौतीहरू सम्बोधन गर्न केन्द्रित संगठनको आवश्यकता ठान्यो। यसै सन्दर्भमा १० सदस्यीय क्षेत्रीय योजना समिति गठन भयो, जसले जुलाई १९८६ मा दिल्लीमा क्षेत्रीय सम्मेलनको तयारी गर्‍यो।‍ सन् १९८६ डिसेम्बरमा, पहिलो एशिया–प्यासिफिक क्षेत्रीय सम्मेलन फिलिपिन्सको टागेटेमा सम्पन्न भयो, जसमा १० एशियाली र २ प्यासिफिक देशका ५२ महिला प्रतिनिधिहरू सहभागी भए। यस सम्मेलनले APWLD को सिर्जना गर्‍यो, जसको साझा लक्ष्य सामाजिक परिवर्तन, समानता र विकासको लागि कानुनलाई उपकरणको रूपमा प्रयोग गर्नु थियो। प्रारम्भका लागि सात सदस्यीय मार्गदर्शन समिति (Steering Committee) चयन गरियो। सचिवालयको मुख्यालय कुआलालम्पुर, मलेसिया मा राखियो।

अक्टोबर १९८७ मा, एमेलिना क्विन्टिल्यान पहिलो क्षेत्रीय समन्वयक नियुक्त भइन्, जसले APWLD को संरचित कार्य प्रारम्भ गरिन्। संगठनलाई जनवरी ९, १९८८ मा मलेसियाली कम्पनी ऐन अन्तर्गत गैर-नाफामुखी संस्थाको रूपमा दर्ता गरियो। सोही वर्ष, APWLD ले ‘Forum News’ नामक त्रैमासिक समाचारपत्रको पहिलो अंक प्रकाशित गर्‍यो। सन् १९९७ मा, APWLD ले आफ्नो सचिवालय चियाङ माई, थाइल्यान्डमा स्थानान्तरण गर्‍यो, जसले विस्तार हुँदै गएको नेटवर्कको सेवा सुधार्न र सदस्यहरूको पहुँच सजिलो बनाउन सहयोग पुर्‍यायो।

 सदस्यता 

सन्दर्भ सामग्रीहरू

बाह्य कडीहरू
श्रेणी:विकी विमिन एडिटाथन २०२५ मा बनाइएका वा सुधारिएका लेखहरू